hu id hu es hu hu hu da hu hu hu hu hu hu hu en hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fr es fr ru ru ru ru fr ru fr fr fr ru ru ru ru fr fr ru ru fr ru fr hu hu hu hu fr ru fr fr ru fr fr fr fr fr fr fr ru ru ru ru fr fr fr ru ru ru fr hu hu hu hu hu hu fr fr fr fr ru fr fr fr fr fr fr fr ru ru ru ru fr fr fr ru fr fr fr hu hu hu fr es es ru ru fr fr fr fr fr fr fr ru ru ru ru fr fr ru ru fr fr ru hu hu hu hu hu hu hu hu en hu hu hu hu hu hu hu hu en hu en hu hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu hu hu hu hu hu en hu hu hu hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu en hu hu hu hu hu hu hu hu hu en hu en hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu hu hu hu hu eo
Huszpán Anita Uncategorized december 19, 2016október 18, 2016 0 Comment
Csodálatos kalandra indul. Felfedezni a természet hatalmát és bölcsességét. Megismerni teste, szervezete tényleges képességeit. Megtapasztalni egy magasabb minőségű, egészségesebb élet áldásait.
Elképzelhető, hogy ezen az úton találkozik majd olyan emberekkel, akik még ha nyíltan nem is vallják be, de egyáltalán nem örülnének annak, ha Ön egészségesebbé, jobb képességűvé, boldogabbá válna.
Az ilyen alakok szeretik letaszítani a többieket a megkezdett és a boldogulás felé vezető útról. Vannak közöttük nagyon intelligensek, akik esetleg tudománynak álcázott ellenérvek köntösébe burkolózva kísérlik meg majd kedvét szegni.
Hamuban sült pogácsa helyett egy jó tanácsot, ha elfogadja tőlem.
Az ilyen savanyú, kiutat sohasem kínáló alakok nem tudnak eredményeket felmutatni Önnek. Csak rossz híreik vannak, tőlük sohasem derül ki az ég.
Minden olyan alkalommal, amikor bizonyos személyek megkísérlik elbizonytalanítani, jussanak eszébe a megismert eredmények. Jusson eszébe ez az egyszerű, de stabil kapaszkodót kínáló mondat:
Végül, hogy a mesebeli, hamuban sült pogácsa se hiányozzon a tarisznyából, íme, az „egészségszimfónia” első tételének záróakkordjaként néhány további szép beszámoló.
Szimfónia: Klasszikus hangversenyzenekarra írt, általában négy tételből álló nagyszabású zenemű. Eredetileg azt jelentette, hogy összhangzás, összhangzat a görög szün = össze és a phóné = hang szavak alapján.
Tétel: Szimfónia egyik önálló zenei egysége. A klasszikus szimfóniákban az egyes tételek zenei stílusának és tempójának jól meghatározott rendszere van.
Záróakkord: Egy zenemű utolsó része, az utolsó meghatározó hangsor.
„Több mint egy hónapja szedem és a tapasztalatom az, hogy érzem, 10 évet fiatalodtam annak ellenére, hogy 35 éves vagyok. Úgy érzem, hogy olyan energikus lettem, hogy néha legszívesebben ki tudnék ugrani a bőrömből, boldog és elégedett vagyok, és újra megtanultam élni és értékelni az életet, mivel az emberi egészség a legértékesebb és legfontosabb, és nagyon kell vigyázni rá.
Én azt tartom, hogy ép testben ép lélek lakozik.”
„Pontosan egy éve szedem, most vagyok 35 éves. Újból elkezdtem űzni a 27 évesen befejezett tőrvívást, és azt tapasztaltam, hogy a nálam 10-15 évvel fiatalabb, erejük teljében lévő sporttársaimmal nemcsak, hogy felveszem a versenyt, de sokkal energikusabb, mozgékonyabb vagyok, mint ők.”
„Hatodik hónapja foglalkozom és szedem is. Mellette mindenkit próbálok meggyőzni az ismerőseim között is, hogy az életem megváltozott teljes egészében és szedje ő is. Azóta szinte megduplázódott az életerőm és a teljesítőképességem!”
„Én egy három hónapos tapasztalatot tudok leírni. Csak annyi a változás, hogy este 8-9 óra körül, munka után, régebben alig vártam, hogy ágyba kerüljek.
Most ez módosult! Vacsora után még egy egész műszakot el tudnék vállalni, mert nem vagyok fáradt. Régen nem így volt ez, de most már fel sem tűnik, hogy jól vagyok.
MERT JÓL VAGYOK, és az nem fáj!”
„Esténként később álmosodunk el, ebből adódik, hogy napközben sokkal aktívabbak vagyunk a párommal.
Én szakácsként dolgozom 9-től 24 óráig, mióta szedem azóta sokkal aktívabb vagyok egész nap.
A párommal együtt teltebb, gömbölyűbb lett az életünk.”
A legtöbben úgy ismernek, úgy emlegetnek, hogy én vagyok „az orvos, aki szembeszállt a gyógyszermaffiával”.
Nem tudtam azonosulni azzal a felfogással, mely szerint “a tudomány mai állása alapján ennyire vagyunk képesek”.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Huszpán Anita Uncategorized december 16, 2016október 18, 2016 0 Comment
Igaz ugyan, hogy nem gyakori, de időnként előfordul egy érdekes jelenség. Olykor a megfelelő mennyiségű vitamin, ásványi anyag és nyomelem biztosításakor eleinte, átmenetileg megjelenik némi felkavarodottság.
Egyesek múló émelygésről, mások átmenetileg fokozódó álmosságról, olykor egy kis tompaságról, néha az emésztés futó megváltozásáról, esetleg hasmenésről számoltak be. Volt olyan ember, akinek egy rövid időre pattanásosabb lett a bőre. Egy fogyasztó arról írt nekem, hogy olyan élménye volt, mintha ha a teste, igaz, nagyon enyhe formában, de végigment volna a múltbéli betegségein, amelyeket, úgy tűnt, már réges-régen maga mögött hagyott.
Többen fontolgatták, hogy hasonlók miatt inkább abbahagyják a készítmények fogyasztását. Bizonyára voltak olyanok is, aki meg is tették.
Igen, ilyesmi előfordulhat. Nem gyakori ugyan, de megesik. A felkavarodottság érzése lehet annyira enyhe, hogy nem zavaró, esetleg az illető észre sem veszi. Feltehetőleg ez fordul elő a leggyakrabban, de az érzés olykor lehet erősebb is.
Én, amikor hajdanán a legmagasabb adagokat saját magamon kipróbáltam, néhány héten át, időnként visszatérő, leküzdhetetlennek tűnő álmosságot éreztem. Egy idő után ez a jelenség megszűnt.
De gondoljon csak bele, mindez valójában nem meglepő, hiszen kavicsot dobtunk a vízbe, és felkavartuk a lerakódott üledéket.
Hosszú évek, gyakran évtizedek teltek el úgy, hogy Ön nem biztosította szükséges mennyiségben szervezete számára a nélkülözhetetlen tápanyagokat. A testében elöregedett anyagok, mérgek halmozódhattak fel.
Amikor viszont elegendő vitamint, ásványi anyagot és nyomelemet vesz magához, szervezete életre kel, nagytakarításba, sokszor intenzív méregtelenítésbe kezd. Előfordulhat, hogy ez átmenetileg kellemetlen tünetekkel jár.
Az is kényelmetlen érzés, amikor az ember kinyitja azt a szekrényt, amibe már jó ideje csak bedobálta a holmijait. Most ott áll, és rá sem bír nézni a rendetlenségre. Ha helyesen dönt, akkor lenyeli a békát, vesz egy nagy levegőt, kiborít mindent, és utána szépen, rendben visszapakol.
Rendet rak. Ez azonban, miközben mindent ki kell szedni a szekrényből, az elinduláskor – látszólag – nagyobb rendezetlenséget eredményez, mint ami annak előtte volt. Emberünk ilyenkor lemondóan sóhajthat, hátat fordíthat a rendezetlen kupacnak, és elmenekülhet. Talán ez a legrosszabb, amit tehet.
A rendrakás járhat némi kezdeti kellemetlenséggel.
Ne feledje! Változást akartunk, és változást kapunk. A szervezete reagált. Ez változás. Ne ijedjen meg tőle.
Ha megfutamodik, akkor sohasem lesz nagyobb rend odabent.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Huszpán Anita Uncategorized december 14, 2016október 18, 2016 0 Comment
Ebben a fejezetben négyféle, különböző erősségű receptet mutatok be, hogy ezek alapján ki tudja választani, melyik illik Önhöz a leginkább.
Néhány fontos tudnivaló a helyes választáshoz:
A receptek azokat az adagokat tartalmazzák, amelyek az egészség megerősítéséhez és helyreállításához szükségesek. A mennyiségek és az arányok nagyon gondosan lettek kiszámítva.
Nem tudom pontosan megmondani előre, hogy Önnél melyik recept fogja a legjobb eredményt elérni.
Miért? Nagyon egyszerű. A vitaminok, ásványok és nyomelemek élelmiszerek.
Ennek megfelelően viselkednek. Ha Ön vendégségbe jönne hozzám, és a tányérjára desszertként három palacsintát tennék, lehet, hogy mind elfogyna, de az is lehet, hogy meghagyna egyet vagy kettőt. Vagy esetleg még repetát is kérne belőle. Egyénről egyénre meglehetősen különbözőek vagyunk.
Csak és kizárólag Ön a megmondhatója annak, hogy „hány palacsintával” érzi jól magát. Önnek kell kitapasztalnia.
Azt a receptet kell választania, amely egyértelmű közérzet- és állapotjavulást eredményez Önnél!
Haladhat óvatosan, kezdve a legenyhébb, alapszintű recepttel, lépésről lépésre emelve az adagot, amennyiben az szükséges. Vannak vagányok, akik az útmutatásim alapján azonnal a közepébe csapnak, és eleve nagyobb adaggal indítanak, vagy rögvest a legerősebbet választják. Vesztenivalója nincs; a legnagyobb „baj”, ami olyankor történhet, amikor a feltétlenül szükségesnél több vitamint vesz be az, hogy a felesleges eltávozik.
Foglaljuk össze, mit kell erről tudnia:
Mekkora vitamin, ásványi anyag és nyomelem bevitelre van szükség?
A legegyszerűbb alapelv, amelyet bárki bátran használhat, a következő: olyan mennyiségű vitamin, ásványianyag és nyomelem bevitelére van szüksége, amennyi érezhető, egyértelmű javulást eredményez Önnél.
A puding próbája az evés. Az Ön teste és közérzete visszajelzéseinél semmi sem megbízhatóbb. Próbálkozzon bátran, tapasztalja ki, melyik fokozat a leginkább megfelelő az Ön számára. Találja meg azt az összeállítást, amellyel a legjobban érzi magát.
ÍME, A RECEPTEK, EGY KIS HASZNÁLATI ÚTMUTATÓVAL
Alapfokozatú, az életerőt helyreállító recept
Általában megfelelő vitamin-, ásványianyag- és nyomelemellátást biztosít kisebb termetű felnőttek vagy velük azonos súlyú tinédzserek számára. Többnyire elegendő támaszt nyújt azoknak is, akik nincsenek komolyabb szellemi vagy fizikai terhelésnek kitéve.
Ajánlható mindenkinek, akik csupán arról szeretnének gondoskodni, hogy a szervezetük legalább alapszinten hozzájusson minden fontos vitaminhoz és ásványhoz.
A különféle mértékegységek, mint például NE, mg, µg. A milligramm ezredrésze 1000 µg = 1 milligramm. A gramm milliomod része. 1 000 000 µg = 1 gramm.
NE: Nemzetközi Egység. Nemzetközi egyezségen alapuló mértékegység, amely nem a vitamin (például A, D, E) súlyát határozza meg, hanem a szervezetben kiváltott biológiai hatást méri, egységekben kifejezve. 200 NE-nyi D-vitamin feleakkora jótékony biológiai hatást vált ki, mint 400 NE-nyi. Ezt a mértékegységet azoknál a vitaminoknál használják, amelyeknek kémiailag többféle, különböző hatékonyságú formája létezik, azzal a céllal, hogy a biológiai hatékonyság szempontjából egységesen lehessen a mennyiségüket kifejezni.
Mg: Milligramm. A gramm ezredrésze. 1000 milligramm = 1 gramm.
Gramm: A kilogramm ezredrésze. 1000 gramm = 1 kilogramm.
µg: Mikrogramm (latinosan microgramm). A milligramm ezredrésze 1000 µg = 1 milligramm. A gramm milliomod része. 1 000 000 µg = 1 gramm.
A-vitamin                                     5 000 NE
D3-vitamin                             min. 400 NE
E-vitamin                                min. 400 NE
C-vitamin                             min. 1 000 NE
Folsav                                      min.  100 µg
Kalcium                                   min. 500 mg
Magnézium                              min. 250 mg
Réz min.                                                 2 mg
Amint a korábbi beszámolókból is láthatta, kiváló eredmények születtek már az alapszintű összeállítással is, így azoknak sincs okuk az aggodalomra, akik esetleg csak ennyit szánnak vitaminokra.
Közepes fokozatú, az életerőt helyreállító recept
Többnyire ez válik be, ez biztosítja az elvárt eredményt 70-80 kg-os testsúlytól, abban az esetben, ha valaki nem él túl „nyugis” életet, és ugyancsak ez javasolható, ha az alapfokozatú összeállítás még nem eredményezett annyi javulást, amennyit Ön el szeretett volna érni.
Hasznos lehet az erre a fokozatra emelt mennyiséget és arányt fogyasztani stressze, megterhelő időszakokban azoknak is, akik az átlagos hétköznapokban az alapszintű mennyiségekkel és arányokkal is jól érzik magukat.
A-vitamin                          5 000-10 000 NE
D3-vitamin                                 min. 400 NE
C-vitamin                             1 000-1 500 NE
Folsav                                         min. 200 µg
Kalcium                                     min. 500 mg
Magnézium                               min. 250 mg
Vas                                                min. 18 mg
Cink                                               min. 15 mg
Mangán                                         min. 4 mg
Réz                                                 min. 2 mg
Erős fokozatú, az életerőt helyreállító recept
Általában ez hozza a legjobb eredményt a nagyobb testű emberek számára, 90-100 kg környékén vagy a fölött, de testsúlytól függetlenül is mindazoknál, akik komolyabb szellemi vagy fizikai megterhelésnek vannak kitéve. A testsúly szerinti adagolás nem szentírás.
Vannak madárétkű óriások, és vannak nagy étvágyú apróbb termetű emberek. Nemcsak a test méretétől függ a tápanyagigény, hanem a leterheltségtől és az egyénileg eltérő intenzitású anyagcserétől is.
A pörgősebb emberek általában akkor érzik magukat kiválóan, ha nagyobb mennyiségeket vesznek magukhoz.
Az erős fokozat szerinti összeállítás ajánlható olyan embereknek is, akiknek fáradhatatlanul kell bírniuk a munkát, akár napi 12-14 órán keresztül. Gyógyuláshoz, lábadozáshoz is szükség lehet ezekre a mennyiségekre és arányokra.
Ez a fokozat a megfelelő választás bárkinek, aki úgy érzi, úgy tapasztalja, hogy az ez alatti szintek még nem elegendőek számára a kiváló közérzetéhez.
A-vitamin                       10 000-20 000 NE
E-vitamin                               800-1 200 NE
C-vitamin                           2 000-2 500 NE
Folsav                                         min. 300 µg
Kalcium                                  750-1 000 mg
Extra erős fokozatú, az életerőt helyreállító recept
Olyan emberek számára lett tervezve, akiknek az átlagot messze meghaladó teljesítményt kell nyújtaniuk, és akik saját tapasztalataik alapján ezzel az „üzemanyaggal” működnek a legjobban.
Az extra erős összeállítás hasznos lehet mindenkinek, aki szívesen adja a legtöbbet és a legjobbat szervezetének.
A-vitamin                        15 000-20 000 NE
D3-vitamin                             min. 1 200 NE
E-vitamin                               min. 1 200 NE
C-vitamin                            2 500-3 000 NE
B1-vitamin                                min. 700 mg
Folsav                                          min. 400 µg
Kalcium                                   min. 1 000 mg
Magnézium                                min. 500 mg
Ne feledje! A vitaminok és ásványi anyagok tápanyagok, azaz élelmiszerek.
Ezek mennyiségének emelése csak javítja a táplálkozás minőségét. A jobb „üzemanyag” csak javíthat a „motor”, azaz a test teljesítményén.
A bőséges vitaminellátás egyfajta kényeztetés. Értelmes és hasznos luxus.
Előfordulhat, hogy a szokásos terhelés mellett nem létfontosságú a legjobb „üzemanyagot” tankolni, de a testünk hosszú távon meghálálja a kényeztetést. Erősebb, stabilabb, kevésbé kopik, és jobb teljesítményt nyújt.
Az élet bőségre lett tervezve.
A bibliai Paradicsomban mindenből bőség volt. A feltétlenül szükségesnél nagyobb adagok bevitele egyszerűen annyit jelent, hogy „túlbiztosítjuk” a test működését, ahogyan azt a hídépítők is teszik.
Egy harmonikus, kiegyensúlyozott készítmény esetében a fel nem használt mennyiség egyszerűen kiürül.
Paradicsom: Bibliai Paradicsom: az a hely, ahol a biblia Ószövetség elbeszélése szerint az első emberpár, Ádám és Éva lakott a bűnbeesésé előtt. Ezen a helyen minden természetes élelmiszer megtermett, kivételes bőség volt mindenből.
• Valamelyik Önhöz illő kiegyensúlyozott napi összeállítás (alap-, közepes, erős, vagy extra erős fokozatú).
• További minimum 1-2 gramm C-vitamin. Minimumot írtam, ha megteheti, ne spóroljon vele.
(Én naponta – bár kutya bajom – szinte soha nem fogyasztok 10 grammnál kevesebbet. Többet annál gyakrabban. Elképesztően sok energiátad.)
• Speciális, nagyon jól felszívódó és hasznosuló kálcium-magnézium keverék. Lehetőleg olyat válasszon, amelyben az elemi kalcium és az elemi magnézium aránya 2:1 vagy 3:1.
A legjobb hatások akkor tapasztalhatóak, amikor a kiegyensúlyozott receptúra mellé ilyen formában további, napi legkevesebb 250-500 mg elemi kalciumot és 125-250 mg elemi magnéziumot is adunk.
Elemi: Tiszta anyagra számított mennyiség. Például tisztán kalcium, tisztán magnézium, nem pedig valamilyen más anyaggal alkotott vegyületének mennyisége. Ezt olyankor érdemes nézni, ha a számunkra valóban hasznos anyag (például az elemi kalcium) mennyiségét akarjuk tudni, de az egy adott készítményben nem tiszta kalcium formájában, hanem valamilyen vegyületként van jelen. Például a kalcium-glükonát 9,31% elemi kalciumot tartalmaz, azaz 100 mg kalcium-glükonátban mindössze 9,31 mg elemi kalcium van. Így ahhoz, hogy 500 mg elemi kalciumot juttassunk a szervezetünkbe, kalcium-glükonátból 5371 mg-ot, azaz 5,371 grammot kell bevennünk.
Egy másik példa: a kalcium-karbonát 40,04% elemi kalciumot tartalmaz, azaz 100 mg kalcium-karbonátban 40,04 mg elemi kalcium van. Így ahhoz, hogy 500 mg elemi kalciumot juttassunk a szervezetünkbe, kalcium-karbonátból 1249 mg-ot, azaz 1,249 grammot kell elfogyasztanunk.
Élvezetes és sikeres kirándulást kívánok Önnek az egészség birodalmába!
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Huszpán Anita Uncategorized december 12, 2016október 17, 2016 0 Comment
Mindketten próbáltak egészségesen élni. Mindketten próbálkoztak már korábban is vitaminokkal. Amit tapasztaltak, nem hangzik túl bíztatóan:
• „Mindig szedtem multivitaminokat, de soha nem éreztem a hatásukat.”
• „Ezerszám szedtem a vitaminokat, mégis minden évben legalább négyszer influenzás, náthás lettem, és ha éppen   voltam, akkor is mindig levert, fáradt és elég rosszkedvű voltam.
Multivitamin: A “multi” latin szó, jelentése “sok“. A multivitamin kifejezés a szó szoros értelmében olyan készítményt takar, amelyben sokféle vitamin található. Ma már gyakran használják az olyan étrend-kiegészítők megnevezésére is, amelyek a vitaminokon túl ásványi anyagokat és nyomelemeket is tartalmaznak. A multivitamin szó önmagában alkalmazva nagyon félrevezető lehet. Egyfelől azt az érzést keltheti, hogy minden szükséges vitamint tartalmaz. Másfelől azt sugallhatja, hogy egy multivitamin termék képes kielégíteni az ember mindennapi vitaminigényét. A multivitamin szó azonban semmit sem mond arról, hogy egy készítmény milyen mennyiségben tartalmazza ezeket a jótékony hatású anyagokat. Így aztán kijelenthető, hogy a multivitamin kifejezés nem egyenlő azzal, hogy jó a termék.
Hogyan fordulhat ez elő?
Egyes multivitamin termékek reklámja azt ígéri, hogy egyetlen tabletta vagy drazsé formájában fedezni fogja az Ön teljes napi szükségletét. Nézze meg figyelmesen az ilyen termék dobozán a hatóanyagtartalmat. Ezt könnyen össze tudja hasonlítani azokkal a valóban szükséges mennyiségekkel, amelyeket a következő fejezetben megadott receptekben talál.
A közölt eredményeket a receptekben leírt mennyiségekkel értük el. Ez az egyik legfontosabb információ ahhoz, hogy Önnek is hasonló sikerekben lehessen része.
Ha olyan multivitamin termékkel találkozik, amelynek a napi adagját egyetlen tabletta, vagy drazsé képviseli, akkor tudhatja, hogy az a készítmény nagyon távol esik az ismertetett sikereket biztosító adagoktól. Ezeket a mennyiségeket ugyanis lehetetlen kevesebb mint 6-8-10 tablettába vagy kapszulába beletenni.
Ha egy „multivitamin” készítmény címkéjén azt találja, hogy az 60-80 mg-nyi, vagy ahhoz hasonló nagyságrendű C-vitamint tartalmaz, akkor máris talált egy olyan terméket, amely alkalmas lehet arra, hogy kielégítse egy megtermett tengerimalac napi igényét.
Ugyanis az állatorvosok a tengerimalac számára, minden egyes testsúly-kilogrammra, a naponta elfogyasztott zöldség és gyümölcs által biztosított mennyiségen fölül 30 mg-nyi C-vitamint ajánlanak.
Tudniillik legkevesebb ennyi szükséges ahhoz, hogy a házi kedvenc egészséges és hosszú életű lehessen.
Csakhogy! Ami elegendő a tengerimalacnak, az nem elegendő az embernek.
Sőt, még egy gyermeknek sem!
Azt is hallottam, hogy vannak olyanok, akik azzal szédítik vásárlóikat, hogy a náluk kapható vitaminokban található 60 mg-nyi C-vitamin-mennyiség egyenértékű más termékek 500-1000 mg-nyi mennyiségével, mert az ő készítményük úgymond „természetes és nem szintetikus” C-vitamint tartalmazz. A „csodavitamin” 60 mg-ja egyenértékű lenne más készítmények 8-16-szoros mennyiségével?
Szintetikus: Vegyipari módszerekkel készült, a természetben előforduló formától eltérő vagy ott meg sem található, teljes mértékben mesterséges anyag, amelyet szabadalmaztatni lehet. Így a gyártó egy bizonyos időre kizárólagos hasznot húz az általa kifejlesztett újfajta anyag eladásából.
Álljunk meg egy pillanatra!
A C-vitamin az C-vitamin. Vannak olcsóbb és drágább készítmények, de szintetikus, azaz „kőolajból előállított” C-vitamin nem létezik.
A vitaminok által kiváltott kedvező hatás szempontjából lényegi kérdés a mennyiség.
Egy hasonlattal élve: a sivatagban szomjazó ember számára az a legfontosabb, hogy elegendő vízhez jusson. Ugyan ki próbálná meg elhitetni ezzel az emberrel, hogy a kínált egyetlen pohárnyi „csodavíz” annyit ér, mint egy másféle vízből 8-16 pohárnyi mennyiség?
Ezt talán még az ilyen sületlenséget állító kalandorok sem gondolják komolyan.
Kalandor: (A Wikipédia alapján) A kalandor szerencsevadász, vándor, utazó, bár modern (20-21. századi) értelemben akár életművész is lehet.
Szorosabb értelemben kalandor az a személy, aki céllal vagy anélkül, de többször ismeretlen, feltáratlan helyeken járt, és a következményekkel kevésbé törődött, mint a felfedezéssel, élményszerzéssel, vagy akár az anyagi haszonszerzéssel.
De kalandornak tekintünk származásától, időtől, nemtől és kortól függetlenül olyan személyeket is, akik viszontagságon estek át, váratlan és szokatlan helyzetekbe kerültek, problémákat oldottak meg.
Az utóbbi pár évtizedben erőteljes pejoratív értelemmel gazdagodott a szó másodlagos jelentéstartalma: hitszegő, erkölcstelen szélhámos, szerelmi szédelgő („kalandorok kíméljenek”).
Ahhoz, hogy egy étrend-kiegészítő tényleges és stabil egészségjavulást hozhasson létre:
• Benne kell lennie minden fontos vitaminnak, ásványi anyagnak és nyomelemnek.
• Ezeket megfelelő mennyiségben kell tartalmaznia.
• Az egyes alkotóelemeknek egymáshoz képest megfelelő, helyes arányban kell benne lenniük.
Vigyázat! Nem mind arany, ami fénylik!
Ha valóban megfelelő étrend-kiegészítő készítményre vágyik, akkor olyat keressen, vagy olyat állítson össze önmaga számára, amely megfelel a fenti követelményeknek.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
A TELJES EGÉSZSÉG VISSZANYERHETŐ
Huszpán Anita Uncategorized december 9, 2016október 14, 2016 0 Comment
A minőségi éhezés gonosz csapda. Alamuszi. Sunyi, csendes, de kegyetlen. Hosszú idő is eltelhet, mire egy személy érzékelni kezdeni a vitaminok, ásványi anyagok és nyomelemek hiányának rejtett pusztító hatását.
Ehhez az is hozzájárul, hogy sajnos – nem győzöm elégszer hangoztatni -, a legtöbb ember nincs tisztában szervezete természet adta képességeivel, ezért az egészség hanyatlását többé-kevésbé természetesnek tekinti.
Nem az!!! Egyáltalán nem az!
Az emberi szervezet csodálatos, különleges alkotás.
Elképesztő képességekkel rendelkezik. Ez akkor is igaz, ha mai, modern világunkban mindezekből csak nagyon kevés jut érvényre.
Az emberi szervezet genetikai programja szerint alkalmas arra, hogy teljes élettartama alatt komolyabb meghibásodások, problémák, nyűgök, bajok nélkül működjön. Ez az egyik legfontosabb – ha nem is legfontosabb – tény, amit az egészséggel kapcsolatban érdemes ismernie.
Lehet, hogy szokatlanul hangzik, de teljesen természetellenesnek és eredendő adottságaink megcsúfolásának számít, hogy 100 éves kornál fiatalabb emberek bármilyen, a legenyhébb egészségi problémával küzdjenek. Még ha azok olyan enyhék is, mint a hajhullás vagy a kiütéses bőr.
Ezek az Ön természetes adottságai:
• Nagyon sok energiája van, nagyon strapabíró, nehezen fárad el.
• Nem küszködik fáradékonysággal.
• Jól bírja a stresszt, a „gyűrődést”.
• Idős korában is friss, fiatalos, fürge, aktív tud maradni.
• Rendben van az emésztése.
• Nem torzul el a teste kóros elhízástól.
• A bőre sima, egészséges, pattanásoktól, kiütésektől mentes.
• A haja nem hullik, fényes és nem zsírosodik túl hamar.
• A körmei szépek és erősek.
• Szellemileg friss, hosszan és jól tud koncentrálni.
• Jó a memóriája.
• Nem ingerlékeny, nem idegeskedik, nem aggodalmaskodik, nem hisztizik feleslegesen.
• Élvezi, örömtelinek találja a létezést.
• A hangulata derűs, optimista.
• Nem fogékony a bakteriális, vírus- vagy egyéb fertőzésekre.
• És magától értetődően nincsenek komolyabb betegségei.
Az egészséggel kapcsolatos további fontos tudnivaló a következő.
Az egészség nem fekete-fehér fogalom. Fokozatai vannak. Ez nagyon fontos információ. Készítettem egy skálát, amely megmutatja az egészség elvesztésének fokozatait. A teljese egészségtől indul, és onnan halad lefelé az egészség hanyatlásán keresztül a súlyos betegségek megjelenéséig, majd onnan tovább az életveszélyes, végül a halálos állapot kialakulásáig.
Mivel ez a könyv egészséges emberek számára íródott, csak a felső három szintet mutatom be Önnek. Azokat, amelyek megelőzik a súlyosabb vagy elhúzódó, krónikus betegségek kialakulását. Íme:
• Egészségesnek tűnő állapot
• Fogékonyság, hajlam a betegségekre
A teljes egészség állapotában az emberi szervezet hibátlanul működik.
A mai körülmények között, sajnálatos módon, csak kevés ember található ezen a szinten.
A legfontosabb jó hír az Ön számára az, hogy a teljes egészség állapota visszanyerhető.
Szervezete rendelkezik egy rendkívül erőteljes helyreállító, kijavító, ha úgy tetszik „szerviz” funkcióval. Meglepően sok hibát, működési zavart képes helyrehozni. Működésének egyik legfontosabb előfeltétele az, hogy rendelkezzen elegendő vitaminnal, ásványi anyaggal és nyomelemmel. Amennyiben Ön biztosítja számára mindezeket, akkor nagyon sok kellemes meglepetésben lesz része.
Szervezetének természet adta képességei nagy valószínűséggel Önt is ámulatba fogják ejteni. Akárcsak engem.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
SŐT, SZEBB LETT A VILÁG
Huszpán Anita Uncategorized december 7, 2016október 14, 2016 0 Comment
„Új célokat és terveket tűztem ki magam elé. Pozitívabban látom a világot.”
„A depresszió, a szellemi fásultság elmúlt. Vidámabb lettem, több türelmem van a gyerekekhez.”
„Meglepő mértékben nő az életörömöm!”
Ezek szerint a vitaminok javítják a hangulatot?
Érdekes felvetés. Így is fogalmazhatunk, hiszen a beszámolók ezt tükrözik.
De másképpen is megközelíthetjük ezt a kérdést. Vessünk egy pillantást arra, hogy mi az ember természetes állapota. Ezt könnyebb megállapítani, mint gondolná.
Látott már valaha megkeseredett, cinikus, életunt kisgyermeket? Ugye, hogy nem.
A gyermekek magától értetődően szépnek, izgalmasnak, vonzónak, érdekesnek látják a világot. Tele vannak vágyakkal, tervekkel, elképzelésekkel.
Az ember természetes állapotában vidám. Derűs. Bizakodó. Türelmes, kiegyensúlyozott és pozitívan viszonyul az élet dolgaihoz.
Kétségtelen tény, hogy nagyon messzire eltávolodhatunk ettől, és az is, hogy ennek sokféle oka lehet.
Az egyik fontos ok – beszámolók ezrei tanúsítják – azon anyagok hiánya, amelyekről már oly sok szó esett.
Azt nem jelenthetem ki, hogy ezek pótlása önmagában minden terhet levesz majd az Ön válláról. Ez nem lenne igaz.
Életünk tele van megoldandó feladatokkal, sőt gyakran problémákkal is. Anyagi terhek, családi és személyes nehézségek nyomaszthatják mindennapjainkat. Ezek a problémák nem oldódnak meg, ha mi magunk nem oldjuk meg őket. De ha szervezetünk leromlott állapotban van, akkor csökken az esélyünk arra, hogy saját testi panaszaink kezelésén túl legyen még erőnk más kihívásokkal is megküzdeni.
Úgy vélem, nem túlzás kijelenteni, hogy saját testünk karbantartása alapvető kötelességünk. Ez ugyanis elengedhetetlen ahhoz, hogy képesek legyünk megoldani az összes többi, ránk nehezedő feladatunkat, hogy ezáltal esélyünk legyen élvezni az életet.
Én ebben tudok segítséget nyújtani.
Azt ugyanis tudom, hiszen számtalan esetben tapasztaltam, hogy a hiányállapotok nagymértékben csorbíthatják az ember életerejét, és ezzel együtt az életkedvét is.
Az élet jócskán ellát minket teherrel. Minek tetéznénk tovább? Miért tömnénk tele kövekkel a hátizsákunkat? Miért ne szabadítanánk fel magunkat a fölösleges terhek alól?
A minőségi éhezés megszüntetése számottevő, figyelemre méltó javulást eredményezhet.
Valóban nem ritkaság, hogy „meglepő mértékben nő az életöröm”.
Önnek is csak azt kívánhatom, hogy tapasztalja meg, milyen érzés sokkal jobb minőségben élni az életet.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
MOSTANÁBAN KEVESEBB A CSALÁDI VITA
Huszpán Anita Uncategorized december 5, 2016október 14, 2016 0 Comment
Figyelemre méltó adatokat lehet kigyűjteni a hivatalos orvosi tankönyvekből.
Az úgynevezett elméleti, alapozó tantárgyak (pl. Orvosi élettan, Kórélettan, Közegészségtan, Gyógyszertan) keretein belül tanultunk erről a témáról. Nagy kár, hogy a későbbiekben, amikor a terápiás módszerekre képeztek minket, ezek a létfontosságú, alapvető ismeretek úgy elsikkadtak, mintha nem is léteznének.
Orvosi élettan: Az emberi szervezetben lezajló egészséges folyamatokat, életműködéseket (például keringés, légzés, emésztés stb.) kutató és leíró orvosi tudomány.
Kórélettan: Az emberi szervezetben lezajló folyamatokban, életműködésekben (például keringés, légzés, emésztés stb.) bekövetkezett kóros elváltozásokat kutató és leíró orvosi tudomány.
Közegészségtan: Az orvostudomány egyik legnagyobb ága, amelynek célja, hogy tudományos kutatásokat végezzen annak érdekékében, hogy az eredményeket felhasználva megóvja nemzetek, sőt az emberiség testi, szellemi és szociális jólétét a betegségekkel és a nyomorúságokkal szemben. A közegészségtan tehát nem egyénekkel, hanem tömegekkel foglalkozik, és nem gyógyít, hanem megelőz. A sikeresen működő közegészségtan a nagy tömegeket sújtó betegségeket szórványosan, azaz ritkán előforduló betegségekké szelídíti, vagy teljesen kiiktatja az emberség életéből. A fenti meghatározásból következik, hogy mostanában a közegészségtan tudományát az egészségügyi gyakorlatban nem alkalmazzák, hiszen egyre több betegség válik nagy tömegeket érintő úgynevezett népbetegséggé: például alultápláltság, elhízás, cukorbetegség, szív- és érrendszeri betegségek, daganatos megbetegedések stb.
Gyógyszertan: (Tágabb értelemben az élő szervezetek és a működésüket befolyásoló anyagok kölcsönhatásaival foglalkozó tudomány. Szűkebb értelemben az a tudomány, ami az emberi betegségek megelőzésére, diagnosztizálására, gyógyítására és jobbá tételére szolgáló anyagokat tanulmányozza.
Terápia: (Gyógy)kezelés, gyógymód. A görög therapeia = gondozás, ápolás szóból. Terápiás: 1. gyógyítás céljából végzett, a gyógyítást szolgáló. 2. gyógyhatású, a gyógyulást elősegítő.
A teljesség igénye nélkül, anélkül, hogy elhalmoznám Önt nehezen emészthető, nagyon szakmai orvosi információkkal, adok egy kis betekintést, mi mindent tanultunk – amit azután „elfelejtettünk” alkalmazni – arról, hogy milyen súlyos tünetekkel járhat például az egyes B-vitaminok elégtelen mennyisége, vagy hiánya.
A sok-sok megnyilvánulási formából most csak azokat választottam ki, amelyek közvetlenül hatnak a kedélyállapotra, a viselkedésre.
A B1-vitamin elégtelen mennyiségének következménye:
• Emocionális instabilitás, azaz a személy érzelmi állapota sérülékeny, a hangulata külső hatásokra túl könnyen megváltozik, indokolatlan érzelmi hullámzások jelentkeznek.
A B3-vitamin elégtelen mennyiségének következménye:
• Lelki zavarok, depresszió.
• A megszerzett szellemi képességek elvesztése.
A Pantoténsav elégtelen mennyiségének következménye:
Pantoténsav: A B5-vitamin másik neve, a B-vitaminok közé tartozik. Nagyon fontos vitamin, részt vesz a fehérjék, zsírok és szénhidrátok anyagcseréjében. A szó a görög pantothen = mindenfelől szóból ered, ami arra utal, hogy a pantoténsav az élő szervezetekben mindenütt előfordul, azaz mindenütt szükséges.
A B6-vitamin elégtelen mennyiségének következménye:
• Decerebrációszerű állapot, azaz olyan állapot, mintha a személynek eltávolították volna az agykérgét, ami a gondolkodási képességek teljes megszűnését is jelentheti.
Agykéreg: Az emberi agy külső rétege. Nagyon leegyszerűsítve az emberi agyban a színe alapján két fő rész különíthető el. Van egy külső, szürkés színű kéreg, amit szokás szürkeállománynak is nevezni. A szürkeállomány által befedve, a kéreg alatt található az úgynevezett fehérállomány. Azok az idegsejtek, amelyek működése az úgynevezett magasabb rendű szellemi tevékenységekkel (ilyen például a gondolkodás képessége) hozható összefüggésbe, az agykéregben helyezkednek el.
A B12-vitamin elégtelen mennyiségének következménye:
• Irritabilitás, azaz túlzott ingerlékenység.
• A gondolkodás zavara.
Irritabilis: Ingerlékeny, túl könnyen ingerelhető, betegesen túlérzékeny, azaz szokványos helyzetekben különösebb indok nélkül is mérgelődik, bosszankodik, morgolódik vagy feszültté válik. A kifejezés a latin irrio vagy hirrio = dühösen morog kifejezésből származik.
Irritabilitás: A kóros ingerlékenység állapota.
Nem csak a felsorolt B-vitaminoknak van hatásuk a hangulatra, a kedélyállapotra és a viselkedésre, de ezeknek a szerepe kiemelkedően fontos.
Ha végignéz a fenti listán, és belegondol abba, hogy ezekből a vitaminokból csak a töredékéhez jutunk hozzá annak a mennyiségnek, amennyire valóban szükségünk lenne, akkor sokkal érhetőbbé válik, hogy miért is olyan hatalmas a nyugtatószerek, hangulatjavítók és más pszichiátriai gyógyszerek piaca.
Azt is nyilvánvalóvá teszi, hogy milyen módon tud egy vitaminokból és más hasznos tápanyagokból álló egyszerű összeállítás ilyen szép eredményeket létrehozni.
• „kevésbé voltam ingerlékeny”
• „nyugodtabb vagyok, sokkal kevesebbet idegeskedem”
• „nem esem annyira kétségbe a dolgokon, mint régen”
• „kevésbé vagyok stresszes, ideges, régen sokszor tört rám megmagyarázhatatlan feszültség, idegesség”
• „korábbi – hihetetlenül indulatos – természetem változásnak indult. Néhány hét alatt lényegesen nyugodtabbá váltam, kedélyállapotom hullámzásai és túlérzékeny reakcióim megszűntek”
• „a korábban örökké ingerült, zsörtölődő, kötekedő idős férfi kibírhatóvá vált”
Ha a B-vitaminok és egyéb más vitaminok az idegrendszerre, lelkiállapotra gyakorolt hatása nem lenne alapvető ismeret – ugyanakkor többnyire figyelmen kívül hagyott orvosegyetemi tanagyag -, akkor én is sokkal óvatosabban fogalmaznék annál, mint amit most megengedek magamnak.
Már jó néhány fórumon elmondtam, most ide is leírom:
Fórum: Olyan helyszín vagy megjelenési felület, ahol az ember elmondhatja nézeteit, véleményét. Ez lehet egy konferencia vagy akár újság, rádió-, tv-műsor, de még internetes felület is. Eredetileg a fórum a római városok piactere volt, gyakran itt zajlott a törvénykezés, illetve itt lehetett megvitatni a közéleti kérdéseket, akár nyilvános meghallatások során is. A latin foras = kint, a szabadban szóból.
A magam részéről komoly orvos-szakmai hibának tartom, ha egy embernek azelőtt írnak fel nyugtató, hangulatjavító vagy bármilyen egyéb lelki állapotra ható gyógyszert, mielőtt gondoskodtak volna arról, hogy megszüntessék az ilyen tüneteket eredményező B-vitamin hiányát.
2009-ben meghívott vendégként részt vettem „A lelki egészség országos programja” névvel ellátott konferencián. Ezen a találkozón a hazai pszichiátria legnagyobbjai képviselték a szakmát. A rendezvényen egy hosszú távú stratégiai elképzelés vitafóruma zajlott, mégpedig azzal kapcsolatban, hogy milyen irányt vegyenek a jövőben a pszichiátriai terápiák.
Én is szót kértem, és hivatkoztam az alapvető orvosi tankönyvek imént említett adataira. Felhívtam a figyelmet arra, hogy az orvostudományos tények ismeretében jóval kevesebb pszichiátriai gyógyszerrel is sokkal jobban boldogulnánk.
A javaslatom végül nem került be a programba. Ez azonban nem lehet akadálya annak, hogy Ön máris alkalmazza ezeket a létfontosságú ismereteket.
Senkinek sem szabad pszichiátriai gyógyszert felírni azt megelőzően, hogy valóban gondoskodtunk volna a B-vitaminok megfelelő mennyiségben történő beviteléről.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
JOBBAN BÍROM A STRESSZT
Huszpán Anita Uncategorized december 2, 2016október 14, 2016 0 Comment
Széles körben elterjedtté vált az a felfogás, mely szerint problémáink gyökere a megnövekedett külső nyomásban, a stresszben keresendő. „Egyre nagyobb terhelésnek vagyunk kitéve” – hallani nagyon sokszor. „Nagy rajtunk a nyomás.”
Én még akkor is vitába szállnék ezzel a megközelítéssel, ha igaznak tartanám, hogy a külvilágból ránk nehezedő teher sokkal nagyobb lett annál, amilyen korábban volt.
Elsősorban azért nem értek egyet a fent említett stresszel kapcsolatos gondolattal, mert félrevezeti az embereket. Azt az érzést kelti, hogy nehézségeinkre az a megoldás, ha elkerüljük a stresszt, ha kíméljük magunkat. Nem tudom elfogadni azt a szemléletet, amely pipogyának, törékenynek, kiszolgáltatottnak tünteti fel az embert, és ezt a tanácsot, sugdossa a fülébe nap mint nap, újra és újra: „kíméld magad, kerüld el la stressz”.
Sokkal hasznosabbnak és előrevivőbbnek tartom, ha az embereket megismertetjük tényleges, létező, bár lappangó képességeikkel.
Igen! Én azt az igazságot képviselem, hogy az ember sokkal-sokkal többre képes annál, mint amennyi mai világunkban ebből megnyilvánul.
Láthatta. Már egy kis segítséggel is jóval erősebbé, strapabíróbbá tehető. Az immunrendszere megerősíthető, és elérhető az az állapot, amelyben nagy ívben elkerülik a betegségek. Panaszmentessé tehetőek az olyan megterhelő élethelyzetek is, mint például a menstruáció, a változókor, vagy éppen a valóban megnövekedett igénybevételt jelentő várandósság. Rövid idő leforgása alatt még az idősebbek is látványosan jobb állapotba hozhatóak.
Mindez itt van a szemünk előtt, csak eddig nem láttuk.
Most már Ön is tudja, hogy az emberi szervezet sokkal többre képes, mint azt valaha is hittük volna.
Mindenkinek fontos lenne tudnia arról a tényről, hogy az ember annál sokkal-sokkal több terhelést képes elviselni, mint amennyi napjainkban ránk nehezedik.
Nem fogadom el megoldásként azt, hogy a stresszt kellene elkerülni. Nem is nagyon látom, miképpen lehetne ezt megvalósítani. Bújjunk el valahová? Öltözzünk páncélba? Állandóan fertőtlenítsünk? Járjunk maszkban az utcán? Minden kézfogás után mossunk kezet? Meneküljünk el a konfliktushelyzetek elől?
Ezzel a gyengeségünket, esendőségünket ismernénk el. Csakhogy nem vagyunk azok! Sem gyengék, sem esendőek.
Elmenekülés, védekezés helyett támadunk. Ismert az ősi bölcsesség: „A legjobb védekezés a támadás.”
Az „ellenséget” már kiismertük. Megtaláltuk a gyenge pontjait.
Az ellenség nem más, mint azon tényezők összessége, amelyek megakadályozzák, hogy érvényre jussanak eredendő, csodálatra méltó, természet adta képességeink.
Csak addig számított komoly ellenfélnek, amíg „kémeink”, a nagy tudósok, fel nem fedezték az ellenszereit. Az ellenfél sokkal gyengébb, mint azt valaha is képzeltük.
• „mostanában elég nagy stressz alatt voltam, és ezt is sokkal jobban viseltem”
• „amikor extra megterhelés ér, simán bírom azt is”
• „jobban bírom a stresszt, nagyobb lett a teherbíró képességem”
Egészségünk ellensége sokkal jobban legyőzhetővé válik, ha megszüntetjük a minőségi éhezést.
Nem is olyan nehéz győzelmet aratni az egészségért és a boldog életért vívott harcban.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
SZELLEMILEG GYORSABB, FRISSEBB LETTEM
Huszpán Anita Uncategorized november 30, 2016október 14, 2016 0 Comment
Az ember rendszertani neve HOMO SAPIENS, azaz ÉRTELMES vagy GONDOLKODÓ EMBER.
Eredendő képességeit illetően szellemileg friss, gyors, reakcióideje rövid. Hamar megérti, hogy mi történik körülötte. Amikor szükség van rá, rövid időn belül jó döntéseket tud hozni.
Szükségtelen primitív testi, táplálkozási okokból kifolyólag olyan helyzetet teremteni, amelyben lelassulunk, nehézkesnek és talán még butának is érezzük magunkat.
Primitív: Itt ostoba. Jelentése még: igénytelen, kiforratlan, kimunkálatlan, kezdetleges. A latin primitae = kezdet szóból.
Akkor tudunk igazán büszkék lenni magunkra, ha éles eszűek és gyors felfogásúak vagyunk a mindennapokban.
Nem szabad hagyni, hogy a könnyen kezelhető minőségi éhezés miatt a Homo sapiens ledarálja csodálatos képességeit.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Huszpán Anita Uncategorized november 28, 2016október 14, 2016 0 Comment
Nem árt, ha egy diák a vizsgáira jó emlékezőképességgel érkezik.
Kellemetlenségektől, kínos feszengéstől óvhat meg minket, ha eszünkbe jut ismerősünk neve, amikor összefutunk vele.
Jobb, ha nem felejtjük el a névnapokat, születésnapokat és házassági évfordulókat sem.
Megelőzhetünk felesleges családi perpatvarokat.
Lehet, hogy a vitaminok még a tányércserepek csörömpölésének gyakoriságát is képesek csökkenteni?
Tányércserepek csörömpölése: Családi veszekedésekre utaló kifejezés. Abból ered, amikor a vita hevében a háziasszony földhöz vágja a keze ügyében lévő tányérokat.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Még NE MENJEN EL - TUDJA MEG
Hogyan vásároljon Moleculáris Hydrogén tablettát
Az adatok elküldésével hozzájárulok, hogy e-DM és akciós ajánlatokat kapjak.
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.